વેદાંતને પુરસ્કૃત કરતાં ખેલકુંભના અધિકારીઓએ તેના અદ્ભુત આત્મબળ, સાહસ અને નિયમનશક્તિને જોઈ રાજ્યકક્ષાની ટીમમાં તેની પસંદગીની જાહેરાત કરી. આ સાંભળી વેદાંત રાજી-રાજી થઈ ગયો. પત્રકારો તેને ઘેરી વળ્યા. તેને અનેક સવાલો પૂછ્યા. તેમાં એક સવાલના જવાબમાં તેણે કહ્યું, ‘મારી સફળતાનું રહસ્ય મારી મમ્મીના એ શબ્દ છે. ‘આફતને અવસરમાં બદલી નાંખ.’ મમ્મીએ મને વિકટ પરિસ્થિતિ સામે લડતાં શીખવ્યું છે.’